אנטוני בנאיז'ס

אנטוני בנאיז'ס אי נוגס (בקטלאנית: Antoni Benaiges i Nogués; מונט-רוץ' דל קמפ , 26 ביוני 1903Antoni Benaiges, el maestro que prometió el mar, Museo Maritimo de Barcelona – וייאפרנקה מונטס דה אוקה , 25 ביולי 1936) היה מורה ספרדי. הוא נרצח על ידי אנשי המיליציה של הפלנחה בתחילתה של מלחמת האזרחים הספרדית.Homenaje al maestro más querido de Bañuelos, 85 años después de su asesinato. La localidad de la Bureba organiza el 18 de julio un emotivo acto al profesor, Burgos conecta, Álvaro Muñoz, 10 de julio de 2021

 ביוגרפיה 
בנאיז'ס היה קטלאני. בשנת 1934 הוא הוצב בבית הספר בכפר בניואלוס דה בורבה  שבמחוז בורגוס, שם לימד תלמידים בבית הספר היסודי תוך שימוש במכונת דפוס ובטכניקות חינוכיות אחרות שפותחו בידי הפדגוג הצרפתי סלסטן פרנה . במהלך קיץ 1936 תכנן לערוך עם תלמידיו מסע ראשון לחוף הים – אך זמן קצר לאחר פרוץ ההפיכה הצבאית שהובילה למלחמת האזרחים הספרדית, נעצר בנאיז'ס בעיירה בריבייסקה , סמוך לבניואלוס.

מקום ותאריך מותו המדויקים אינם ידועים. תחילה הוערך כי הוצא להורג בידי אנשי הפלנחה ב־25 ביולי 1936, וככל הנראה נקבר בקבר אחים בהרי לה פדרחה. ואולם, שרידיו לא זוהו במסגרת החפירות והבדיקות שנערכו. עקב מצבן הירוד של גופותיהם של 135 הרפובליקנים שנרצחו באזור, זוהו עד 2023 רק 23 מהם.

חוקרים מאוחרים יותר טוענים, גם כן ללא ביסוס מוצק, כי בנאיז'ס הוצא להורג כבר ב־19 ביולי 1936, וכי שרידיו נמצאים בצומת דרכים מזוהה בשם "לה מצ'קדורה" (La Machacadora), אתר השוכן בכניסה לכביש המוביל אל סנטה קסילדה (Santa Casilda).

הסיבה לכך שנרצח בשלב כה מוקדם של הסכסוך נעוצה, ככל הנראה, בכך שהיה דמות מוכרת באזור ודגל בגלוי ברעיונות השמאל. מותו נועד לשמש מסר לדיכוי ולהרתעה. עם זאת, בצומת זה לא נמצאו עד כה ראיות לקיומם של שרידי אדם קבורים במקום.

בנאיז'ס בא ממשפחה כפרית, אם כי חלק מבני משפחתו היו מעורבים עמוקות בעולם החינוך. אמו הייתה אחייניתו של , מחנך דגול ופוליטיקאי רפובליקני, ובת דודתה הראשונה של המחנכת מרסה סרדה אוריבארי (Mercè Sardà Uribarri). נוסף על כך, שניים מאחיה של האם היו קשורים קשר הדוק ל"המוסד לחינוך חופשי" . מצד המשפחה מצד האם הונחלו לו גם רעיונות הצדק החברתי שהיו מזוהים עם הרפובליקנים.

בשנת 1931, בעת שלימד בבית הספר "קארמן רוחו" (Grupo Escolar Carmen Rojo) במדריד, הצטרף בנאיז'ס לסניף המקומי של מפלגת הפועלים הסוציאליסטית הספרדית. בשנת 1934 החל לפעול באופן בולט במסגרת הפדרציה הארצית של עובדי ההוראה של UGT (איגוד העובדים הסוציאליסטי הכללי) בברצלונה. במשך השנתיים שבהן לימד במחוז בורגוס, שיתף פעולה באופן אינטנסיבי עם ההתאגדות הרפובליקנית המקומית, והיה חבר ב"בית העם" של העיירה בריבייסקה.

הוא נחשב לאחד הכותבים הבולטים בשבועון השמאלי "לה ווס דה לה בורבה" (La Voz de la Bureba). בקיץ 1936, רוב כותבי העיתון מצאו את מותם בקבר האחים שבהרי לה פדרחה.

 הבטחת המסע לים 
זכרו של בנאיז'ס התפרסם בעיקר בזכות אנקדוטה מרגשת: הבטחתו לתלמידיו – בנים ובנות מכפר בניואלוס – שייקח אותם לראות את הים לראשונה בחייהם. בינואר 1936 הפיקו יחד חוברת קבוצתית בשם "הים. חזונם של ילדים שמעולם לא ראו אותו", ובה נכללו תיאורים תמימים של הילדים, כדוגמת: "הים יהיה מאוד גדול, מאוד רחב ומאוד עמוק", או פשוט: "הים יהיה...".

בנאיז'ס הבטיח לקחת את תלמידיו לעיירת הולדתו מונט-רוץ' דל קמפ, לבית משפחתו, כדי שיחזו בים במו עיניהם. הוא כתב בפרולוג לחוברת:
ודמיונם של ילדים המטפסים ויורדים

 במעלה, רק במעלה – במעלה הקשה –

 פרץ אל המרחקים כדי להיבלע

 באינסוף הנוזלי, המסתורי, הנשגב...

 גם הם, הילדים,

 יודעים את הים מבלי שראו אותו מעולם.– בנאיז'ס, מתוך ההקדמה ל"הים. חזונם של ילדים שמעולם לא ראו אותו" (Cuaderno del mar).
ממוזער| ארכיון משפחת בנאיז'ס.
ממוזער| בית ספר בניואלוס דה בורבה. בית ספר שבו בנאיז'ס היה מורה.

 מרדף אחרי החוברות 
ב־20 ביולי 1936 הגיעה לבניואלוס חוליית מיליציה מטעם הפלנחה הספרדית. הם פנו ישירות לבית הספר: בעוד חלקם שאלו שאלות על קשריו החברתיים של המורה, אחרים ערמו מול הבניין חומרים שלדבריהם היו תעמולה חתרנית – ספרים, ציוד לימודי, מכונות דפוס, עבודות תלמידים ואוסף החוברות ששימש כארכיון. כל אלה הועלו באש.

מישהו הצליח להציל מן הלהבות טיוטות בכתב יד והחביא כמה עותקים של החוברות, שנותרו עד היום. עם זאת, רבות מהמשפחות נפטרו מעותקיהן מחשש לעונשים. שרידי האוסף שנערך בבית הספר בבניואלוס דה בורבה נשמרים כיום בעיירת הולדתו של בנאיז'ס, מונט-רוץ' דל קמפ, בידי משפחתו, שהייתה מנויה על הפרסום וקיבלה אותו בקביעות.

 קבר האחים של לה פדרחה 
בפברואר 2010 איתרה אגודת משפחות הנרצחים בהרי לה פדרחה (Montes de la Pedraja) תרמילי קליעים ושרידי גופות באחת מגבעות הסמוכות לעיירה וייאפרנקה מונטס דה אוקה, במחוז בורגוס. חודשים ספורים לאחר מכן, באוגוסט, ביצעה "אגודת המדעים ארנסדי" (Sociedad de Ciencias Aranzadi) חפירה ארכאולוגית רשמית ומצאה קבר אחים ובו שרידיהם של 105 איש שנרצחו בין יולי לאוקטובר 1936.

באוקטובר 2011 התגלתה במקום גם חלקת קבר שנייה, שהעלתה את מספר הקורבנות ל־135.

באוגוסט 2010, עמד עד ראייה לצד אחד הקברים ואמר: "כאן קבור המורה של הכפר שלי."

ואולם, מתוך 135 שלדים שנחפרו מהקברים – עקב מצבו הירוד של החומר הגנטי – רק 23 בני אדם זוהו עד 2023. אנטוני בנאיז'ס איננו ביניהם.
ממוזער| בית הספר בניואלוס.
ממוזער| קבר האחים בלה פדרחה.

אזכורים בתרבות
העיתונאי פרנססק אסקריבנו, יחד עם סרז'י ברנל, קראלט סולה ופרנסיסקו פראנדיס, חיברו את המסה "אנטוני בנאיז'ס: המורה שהבטיח את הים", המספרת את סיפור חייו של בנאיז'ס. בתחילת שנת 2020 פורסם כי הספר יעובד לסרט קולנוע, וכי מרסל ברנה יביים אותו. בסופו של דבר, הבמאית פטריסיה פונט לקחה את מושכות הבימוי, והסרט המורה שהבטיח את הים יצא לאקרנים בשנת 2023. הסרט הוקרן בבכורה במסגרת הרשמית של פסטיבל הקולנוע הבין-לאומי של ואיאדוליד (SEMINCI) ב־27 באוקטובר. את התפקידים הראשיים מגלמים אנריק אאוקר  ולאיה קוסטה .

בשנת 2018 פרסמו המורה סבסטיאן חרטרודיקס והדוקומנטריסט סרז'י ברנל רומן המבוסס על שנותיו של אנטוני בנאיז'ס כמורה בכפר באנואלוס. שם הרומן הוא El mar será (בספרדית: "הים יהיה") ובקטלאנית: Els vaig prometre el mar ("הבטחתי להם את הים").

בשנת 2020 פרסם הסופר חוסה אנטוניו אבייה (יליד בורגוס) את המסה־הרומן "הים ההוא שמעולם לא ראינו" (Aquel mar que nunca vimos), העוסקת בבנאיז'ס, ומשלבת תיעוד היסטורי. אבייה שימש כרופא בבניואלוס דה בורבה בשנים 1979–1983, אך לדבריו, איש ממטופליו לא הזכיר כי ארבעה עשורים קודם לכן שימש אנטוניו בנאיז'ס כמורה של הכפר.

קישורים חיצוניים

הערות שוליים

קטגוריה:ספרדים במלחמת האזרחים בספרד
קטגוריה:אישים שהוצאו להורג במלחמת האזרחים בספרד
קטגוריה:קטלאנים
קטגוריה:אנשי חינוך
קטגוריה:ספרדים שנולדו ב-1903
קטגוריה:ספרדים שנפטרו ב-1936